
Važan je utjecaj knjige 


O važnosti knjige u kulturnom životu naroda 
nije potrebno govoriti, jer ta je očita. Dobar go- 
vornik kadar je da momentano oduševi čovjeka 
i čitavo mnoštvo, da 
potrese najedamput 
srcima i dušama mno- 
gih, jer na čovjeka 
ništa tako ne djeluje 
kao neposredna živa 
riječ. Ali taj dojam 
kasnije sve više slabi, 
dok ga često posve 
ne nestane. 

Čitano štivo ne dje- 
luje tako snažno u 
jednom momentu, ali 
knjiga djeluje na čo- 
vjeka kao neki raz- 
govor sa samim so- 
bom i zato ostavlja 
trajnije dojmove u 
duši. Nema te knjige, 
pa makar je čovjek 
ne znam s kojim ne- 
povjerenjem uzeo u 
ruku, a da ne ostavi 
tragova u duši, kad je 
čovjek pročita. Napo- 
se to vrijedi za lijepu 
knjigu, jer ona ima 
silnu sugestivnu moć. 

Čitajući stalno litera- 
turu stanovitog smje- 
ra čovjek i neopazice 
poprima ideje, koje 
se u njoj iznose i na- 
kon nekog vremena 
promijeni dotadašnje 
naziranje o pojedinim 
pojavama života, a 
često čak i svjetovni nazor. 

Uzmimo koji primjer. Prije tridesetak godina 
smatralo je naše građansko društvo rastavu 
braka zlom, danas naprotiv u građanskim kru- 
govima to se ne smatra nikakovim grijehom, 
nego nečim prilično naravnim. Uz ostalo uzrok 
je tome i literatura, napose beletristika, koja je 
u romanima i novelama opravdavala takve 
prekršaje morala. 


Napisao Antun Matasović 

Moć beletristike je jača, nego naučne knjige. 
Mi svi znamo, da Matija Gubec nije ubijen na 
užarenom stolcu na Markovu trgu, jer nas 

tako povijest uči, ali 
kadgod dođemo na 
Markov trg i vidimo 
rupe u pločniku, — 
uvijek će nam se u 
duši obnoviti Gupče- 
va tragedija onako, 
kako ju je prikazao 
Šenoa. Dvjesta godina 
i više prikazivala je 
naša povijest Gupca 
kao buntovnika pro- 
tiv legalne vlasti, a pi- 
tanje je, koliko bi se 
današnje naše mišlje- 
nje o njemu promije- 
nilo, da nije bilo Bo- 
govićeve drame i Še- 
noina romana o Ma- 
tiji Gupcu. 

Napose je važno za 
kulturne i ostale na- 
rodne pokrete, da do- 
đu do izražaja i u li- 
jepoj knjizi. Povijest 
novijega doba poka- 
zala nam je, da su sa- 
mo oni pokreti potpu- 
no uspjeli, koji su na- 
šli odraza i u beletri- 
stici. Ali još je važ- 
nije, da ta knjiga na- 
đe put u narod i da je 
on primi i usvoji. 

Kako je kod nas u 
tome? Naša inteligen- 
cija uglavnom ima 
slabo razumijevanje za lijepu knjigu. Školovani 
ljudi smatraju često beletristiku besposlicom i 
beskorisnim poslom. No ne samo to, nego velik 
dio naše inteligencije pokazuje razmjerno malo 
smisla za knjigu. Naši advokati, profesori, učite- 
lji i drugi inteligenti rijetko imaju pristojnu knji- 
žnicu, nego obično samo nešto stručnih knjiga i 
to je sve. U školskim knjižnicama ostaju djela 
u učiteljskoj knjižnici većinom i nezapažena. 



f ANTUN MATASOVIĆ 

i pisac prekrasnog romana iz seljačkog života »Bartol i Bara", koji 
j je izdalo Hrvatsko Književno Društvo sv. Jeronima među svojim 
izdanjima za god. 1940. 

Naslikao R. Petromtz 

Kod drugih naroda je sasvim drugačije. Fran- 
cuzu na primjer ne ćete ničim tako ugoditi kao 
tim, da pokazujete znimanje za francusku knji- 
ževnost, a ako pokažete, da poznajete njihovu 
literaturu, onda će vas tek respektirati. Englezi 
i na dug put nose sa sobom djela svojih književ- 
nika, obično najnovija. Slično će se naći i kod 
Nijemaca, Talijana, Poljaka, Čeha i drugih kul- 
turnih naroda. 

Naši široki slojevi seljaci, obrtnici i trgovci — 
moglo bi se reći, u najvećoj većini uopće ne či- 
taju. Ali Židov trgovac, koji često nema veće 
obrazovanosti od pučke škole, iznenadit će vas 
svojim poznavanjem mnogih književnika i njiho- 
vih djela, dakako najčešće u tuđim jezicima. Na- 
protiv kod njegovih kolega Hrvata jako ćete ri- 
jetko naići na sličnu pojavu. 

U našim selima čitaju se najviše pobožni glas- 
nici, i to uglavnom ženske, a kod obrtnika u gra- 
du nema ni tog štiva. Kod naših susjeda u tom 
je pogledu sasvim drugačije. Na svojim putova- 
njima po Sloveniji našao sam kod imućnijih se- 
ljaka, a pogotovu kod obrtnika male lijepo ure- 
đene knjižnice. Gotovo svaki Slovenac, koji iole 
drži do sebe, ima u najmanju ruku Prešernove i 
Gregorčičeve pjesme, Finžgara ili Meška, te iz- 
danje družbe sv. Mohorja ili druge knjige, već 
prema kulturnom naziranju dotičnika. Pa i u na- 
šem jednom kraju, u Međimurju, napose u Ča- 
kovcu od ono nešto obrtnika, koji se osjećaju 
Madžarima, imade gotovo svaki knjižnicu, često 
od nekoliko stotina knjiga. Vele poznavači ma- 
džarskih prilika, da tamo srednji slojevi mnogo 
čitaju i kupuju knjige, pa je to razlog, da se kod 
Madžara, iako brojem vjerojatno ne nadmašuju 
mnogo nas Hrvate, mnogo izdaju knjige, te 
se oni u tom ubrajaju razmjerno među one na- 
rode, u kojima se izdaje najviše knjiga. 

Istina, i kod nas se čita u novije doba više, ne- 
go što je to bilo prije svjetskog rata. Bogatije 
građanstvo je u zadnje doba poplavljeno knji- 
gama liberalnih naklada. Kako ta literatura dje- 
luje na taj sloj, neka posluži jedan primjer. — 
Vraćao sam se sa zajedničke pričesti katoličkih 
muževa s jednim prijateljem, koji se i sam s na- 
ma pričestio i putem mi je u zvijezde kovao knji- 
gu jednog svećenika apostate, u kojoj se na loš 


način prikazuje katolički svećenik. Nikakva moja 
uvjeravanja nijesu ga mogla uvjeriti, da je knji- 
ga napisana sa zlobnom namjerom. 

I gradska omladina — mladi radnici, šegrti i 
pomoćnici u zadnje vrijeme prilično čitaju. Njih 
sustavno obrađuju u tom pogledu marksisti i fi- 
lomarksisti osnivajući razne knjižnice. Drugo 
štivo te mladeži jesu stripovi i pustolovni ro- 
mani. Čovjeka mora upravo srce zaboljeti, kad' 
vidi, kako ta sirotinja od svoje neimaštine ot- 
kida, da kupi nov svezak stripova ili pustolov- 
nog romana. 

Prije nekoliko godina bile su opsežne ankete 
o krizi naše knjige. Moje je mišljenje, da je 
glavni uzrok toj krizi, što naš čovjek nema još 
osjećaja za prave kulturne potrebe. Naš će se- 
ljak, obrtnik pa i građanin i te koliko dati za 
razne beskorisne stvari, a za knjigu ništa ili vrlo 
malo. Jednaka je pojava i kod inteligencije. 
Sucu, advokatu ili kojem drugom inteligentu nije. 
žao ići u kavanu ili gostionicu te ondje u društvu 
katkad i više puta na tjedan (a neki možda i sva- 
ki dan) potrošiti neku svotu, ali se ustežu uzeti 
na pr. knjige Matice Hrvatske ili jeronimske 
Knjižnice Dobrih Romana, premda bi to značilo' 
možda samo jedan ili dva puta mjesečno izostati 
iz spomenutih lokala. 

Ukoliko se ipak u novije doba pojavljuje osje- 
ćaj za kulturne potrebe, uzimaju se više djela, 
koja nemaju nikakova pozitivnog značenja z ai 
našu kulturu. 

Da sve to nije pretjerano, dovoljno je uzeti 
na um, koliko ima Hrvata i koliko ima hrvatskih 
obitelji. Taj broj — uzevši u najmanju ruku — - 
doseže sigurno preko pola milijuna. Ako se s tim 
brojem usporedi visina izdanja Društva sv, Jero- 
nima i Matice Hrvatske, mora se nužno doći do> 
zaključka, da je kod nas širenje knjiga još tako, 
da se ne može usporediti ni sa Slovencima ni 
s Mađarima, a kamo li s većim narodima. 

Nama mora biti stalo u našem općem hrvat- 
skom narodnom interesu i u interesu naše tisuć- 
godišnje kulture, da u tome pitanju nastupi po- 
boljšanje, jer nam naš narodni ponos ne može 
dopustiti, da nas u tom pitanju preteknu oni, koji 
su do nedavna bili iza nas. 


Uskrsnuo dvorski luđak 


Scaggon, glasoviti dvorski luđak kraljice Eli- 
zabete Engleske, posudio si bijaše jednom zgo- 
dom od svoje gospodarice pet stotina funti ster- 
linga, ali ih nikako nije vraćao. Kraljica se radi 
toga jako srdila, i svakom bi ga zgodom pod- 
sjećala na njegov dug. 

Kad je dvorski luđak jednom zgodom slučaj- 
no doznao, da će se kraljica idućeg dana prove- 
sti kraj njegovog stana, pade mu na pamet 
zgodna misao. Brzo naruči lijes i požuri se svo- 
jim prijateljima i zamoli ih, da ga idućeg dana 
ponesu na groblje. Oni su odmah pristali na tu 
šalu. Sve je išlo kao po loju. Baš kad se kraljica 
vozila mimo Seaggonove kuće, iznesoše ga nje- 


govi prijatelji iz kuće u otvorenom lijesu na svo- 
jim plećima. Kraljica zapita: 

»Koga to nose na groblje?« 

»Vašeg veličanstva najpokornijeg slugu Scag- 
gona,« odgovoriše joj. 

Kraljica začuđena poviče: 

»Scaggona? Tog šaljiivdžiju? Zar je umro? Ja 
nisam znala ni da je bio bolestan! Obješenjak 
mi je bio dužan pet stotina funti, ali mu ih od 
srca rado poklanjam!« 

Jedva je bila izgovorila te riječi, kad se »mr- 
tvac« podiže u svom lijesu, pa će: 

»Hvala vam, milostiva kraljice! Vaša je milost 
tako velika, da me je podigla iz mrtvih! 

Obalom Crvene Hrvatske 


U današnjem Skadru 


Bilo je oko šest sati navečer, kada smo uz obli- 
gatno trubljenje ulazili slabom cestom u Ska- 
dar. Uz cestu su smješteni loši telefonski stu- 
povi. Sunce je baš zalazilo negdje iza golih i 
krševitih stijena brda Taraboš, a sunčane su zra- 
ke odsijevale u punom sjaju s mutne površine 
Skadarskog jezera, koje je opkolilo Taraboš kao 
široki rukav kakve nizinske kaljave rijeke, dok 
su okolo naokolo visoke albanske gore ovjen- 
čale svojim golim grudima samo jezero. 

Kroz nekoliko minuta ušli smo u Skadar i za- 
ustavili smo se pred najvećim i najluksuznijim 
hotelom u Skadru, hotelom Savoia, koji se nalazi 
na glavnom skadarskom trgu. 

Skadar je smješten uz obalu Skadarskog je- 
zera. Glavna ulica, koja prolazi uz hotel Savoia, 
prema skadarskoj čaršiji, dijeli grad uglavnom 
na dva dijela. Gledajući s visine staroga skadar- 
skoga grada na grad, veći dio grada, smješten 
uz lijevu stranu ceste, nastanjen je gotovo isklju- 
čivo muslimanskim življem, dok manji dio grada, 
smješten zdesna, nastavaju katolici. 

Muslimanski dio grada sastoji se većinom od 
starih kućerina, koje potječu još od turskih vre- 
mena. Među tim kućama ima još i danas mnogo 
drvenih kućica s uskim drvenim rešetkama na 
malenim prozorima; ti »kapidžici« uz kamenjem 
ograđena dvorišta sjećaju putnika na stare tur- 
ske zemane, kad su fanatični Turci ognjem i ma- 
čem širili vjeru Alahovu. Stare i trošne džamije 
s posivjelim minaretima daju također istočnja- 
čko obilježje ovom dijelu grada. 

Pa ipak bi se prevario svatko, tko bi pomislio, 
da se u Skadru može vidjeti pravi Orijent. I taj 
muslimanski dio grada ne ističe se ničim naro- 
čitim osim velikom prljavštinom. Svatko, tko želi 
da vidi sliku Orijenta, mnogo će je bolje vidjeti 
u Sarajevu, negoli u Skadru. Pa nesamo kuće, 
nego i dvorišta su u muslimanskom dijelu Ska- 
dra puna svakakve prljavštine. Istočnjačka indi- 
ferentnost dolazi i u tom pogledu do punog iz- 
ražaja. Sami muslimani s neuređenim bradama, 
prljavim fesovima i blatnim opancima dobro 
upotpunjuju taj okvir. 

Ima u Skadru i većih kuća, dvokatnica i' tro- 
katnica, koje su dakako najnovijeg datuma, što 
se vidi i po stilu izgradnje i po higijenskim ure- 
đajima stanova. Te novije i modernije kuće smje- 
štene su u drugom dijelu grada, koji nastavaju 
većinom katolici, dok pravoslavnih ima veoma 
malo. Uz glavnu ulicu izgrađene su danas veći- 
nom omanje kuće kao vile s lijepom arhitekto- 
nikom i suvremenim komforom. 

Prenoćišta i hoteli u Skadru također su u skla- 
du s tradicionalnom istočnjačkom prljavštinom. 
Najbolji i najveći hotel, u kome smo i mi od- 
sjeli, jest hotel Savoia, ali u njemu ima dosta 
malo soba za noćenje, a i te nisu čiste i uredne. 


napisao Viiim Peroš 

(Nastavak) 

Kad sam sa svojim suputnikom, jednim bečk'm 
studentom, ušao u hotelsku sobu, prvi je dojam 
bio dosta dobar: soba je bila svijetla, a kreveti 
čisti. Međutim je moj suputnik opazio na kre- 
vetu zgnječenu stjenicu, pa se je htio uputiti u 
drugi hotel bojeći se, da ne će moći spavati od 
neprijavljenih posjeta tih noćnih hotelskih avan- 
turista, ali sam ga zadržao upozorujući ga, da 
vjerojatno ni drugdje ne bi bilo bolje, jer je 
ovo ipak najbolji hotel u Skadru. Sobarica, je- 
dna Crnogorka, nasmijala se je bojazni moga 
suputnika upozorivši ga, da se nalazi u Skadru, 
pa da na to ne zaboravi. Pod takvim okolnostima 
moj se je suputnik smirio i ostao u toj sobi, u # 
kojoj smo, ugodno iznenađeni, ipak proveli noć 
neuznemirivani od neželjenih noćnih posjeta. 

Kako je bilo tek sedam sati navečer, otišli smo 
s vodičem u muslimanski dio grada, pa smo u 
jednoj džamiji prisustvovali večernjoj molitvi 
muslimana. Muslimanski dušobrižnik je jedno- 
ličnim glasom zazivao blagoslov Alahov, a mu- 
slimani, stari i mladi, ulazili su u džamiju, ski- 
dali su kod vratiju obuću, pa su je ostavljali uz 
vrata ili su je nosili na prozorski zid, te su bosi 
po debelim šarenim sagovima dolazili naprijed 
i klanjali se Alahu okrenuti prema Meci. Nji- 
hove su fizionomije poprimale u tim momentima 
nekakav zagonetni izgled, koji je još više pove- 
ćavao bore neke zamišljenosti i vjerske fanati- 
čnosti na njihovom čelu. Vraćajući se prema iz- 
lazu džamije nekako neprijateljski su promatrali 
nas inovjernike, a njihove su oči svjetlucale u 
plavičastom sumraku posebnim sjajem, u kome 
bijaše utopljena sva mistika istočnjačke duše i 
orijentalnog značaja. 

Ostavili smo džamiju i grupu tih vjernika s ne- 
kom čudnom tjeskobom u duši, te smo šutke i 
zamišljeno produžili razgledavanje grada. 

Nismo zaboravili uobičajeno kupovanje raz- 
glednica i maraka, da se javimo poznatima. U 
trgovinama možete plaćati stvari i dinarom ili 
albanskim novcem lekom, koji je ostao u pro- 
metu još od kralja Zogu-a I. Jedan lek vrijedi 
tri dinara. To je kovani, mali novac. Zanimljivo 
je, da na četvrtini toga novca piše leku, a ne lek, 
pa je to sigurno genitiv imenice lek. S lica % 
leku reljefno je izrađena grančica, a s naličja je 
lik lava i natpis: Shqipni, a dolje piše: 1927, t. j. 
godina, kad je novac kovan. % leku je novac, 
koji vrijedi 0,75 din, oblikom je između 0,50 i 
0,25 din, a debljinom je tanji od dinara, dok je 
kvalitativno vredniji. 

Iz razloga, koje smo posljednji put javili, prisiljeni 
smo i ovaj mjesec izdati dva dvobroja, ali se nadamo, 
da će normaliziranjem prilika idućeg mjeseca »Obitelj« 
izlaziti redovito 3 puta u mjesecu. 

Izvorna novela „Obitelji 


Dječak s jednom nogom 

flapisao Ivo Balentovfć 


Kiša. Blatna staza i kaljuža. Voda se u male- 
nim lokvicama blistavo ljeska. Točak kolni du- 
boko se usiječe u glibovitu cestu. Zaškripi na 
kamenu. Talas vjetra protrči. Izgubi se. Drveće 
je u snu. Bez lišća. Dan je pun mraka i tjeskobe. 

Njegov korak zvoni. Tak tak tak. 

Dječak sluša svoj korak i lice mu biva tužnije 
radi suze, koja zacakljuje oko. Usne su mu ispup- 
čene, a oko njih jedna vidljiva crta. Blijed je. 
Skromno, siromaški odjeven. Kašljuca. Ide uli- 
com u sumrak, a kiša tiho pada. Zastaje, smiri 
se, ukoči i batinom kopka po kaljuži. U njoj 
ugleda svoju sliku. Hitro odvrati pogled i dugo 
zuri nekud. U ništa. U crno, prazno, bezizlazno. 
Zakašljuca i pođe. A drvena noga, štaka, koju 
stišće pod pazuhom, opet se javlja svojom jezi- 
vom pjesmom. 

Kakav je to zvuk? Tak tak tak. 

Zar nije upravo takav? Kao da su u te batine, 
što mu nadomješta nogu, usta čovječja i glas, 
koji ponavlja stalno: Tako! Odista je tako. Upra- 
vo tako. Dječak ne zna, ne može mišlju da do- 
kuči, kako bi drukčije moglo biti. Kako bi tre- 
balo biti. 

Ovako se pita dječak i suza kapne na stazu. 
On je u tom padu opazio, kako je suza sjajna. 
U njoj nešto bliješti poput srebra. A što je to 
sjajno? Nije znao da si protumači. Suza je pala 
u kaljužu i ondje potonula. Žuta se lokva sjala 
kao kakvo sito, nasmijano lice. A dječak je opet 
zastao. I misao mu bila toga trena razigrana: 

Kako je bilo jučer? 

Ležao je u bolnici. Mnogo dana. Nije ih bro- 
jio. Zna samo to: bili su dugi i bez sunca. U ve- 
likoj sumračnoj odaji. Oko njega šarene slike. 
Jasno, nije razaznavao taj život. Same šarene sli- 
ke. On nije o njima mnogo ni razmišljao. Samo 
je znao, da je prošlo jedno veselo ljeto, kad je 
s komadićem svježega hljeba skakutao po seo- 
skoj tratini, igrao se s drugovima loveći leptire. 
Prošlo je to. Brzo. On je bio veseo i premda je 
znao, da su mu mrtvi i otac i mati, nije mislio o 


Osobito pazite što bolesnik pije! 

Ako Vam je ikako moguće, dajte mu za 
zdravlje i užitak čim češće najbolju pri- 
rodnu mineralnu vodu 

ONU SA CRVENIM SRCIMA. 

Ako sami bolujete ili se ne osjećate dobro, tražite kar- 
tom besplatni kupališni prospekt, u kojem imate i mno- 
ge korisne upute o zdravlju, smrtnosti, debljini, nor- 
malnom porođaju i trudnoći, odnosu visine i težine te 
kalendar do 1980. godine! 

Uprava Radenskog ljekovitoga kupališta 
Slatina Radenci 
(kod Maribora) 


tome. Dječak nije shvaćao strašne riječi — smrt. 
Jer je snažno u sebi osjećao život. 

Činilo mu se, kao da su roditelji nekuda otpu- 
tovali. Tako nekako, slično. A ujak je o njemu 
vodio brigu. On i njegova žena. Nije dječak 
znao, zašto ga je ujak, sklapajući seljacima sta- 
re, rasušene bačve, zamišljeno nekad promatrao. 
Motrio je on ujakove snažne ruke, kako vješto 
zamahuju golemim čekićem. Ujak je bačvar. Ve- 
like i male bačve zakrčivale su tijesnu ujakovu 
radionicu. On je često gladio svoj dugi žuti brk 
i govorio: 

»Sad posao ide. Urodile šljive. A poslije . . .« 

I uvijek se tu prekidao. A poslije? Ujak je imao 
skupljene bujne obrve. Iza zadnjih riječi obrve 
mu se spustile i stisle. Šta, a poslije? O tome 
dječak nije mogao ništa saznati. Samo je živo 
upamtio ujakove polagane i trome riječi. 

»Poslije ćeš svakako na zanat. O tome ćemo 
još razmisliti.« 

Onda su se dani opet koturali, prolazili kao 
oblaci i ptice nebeske, a konačno je došao strašni 
čas za dječaka — ugrizla ga zmija u nogu. U 
kući su najprije zdvajali, ujakovo se lice mra- 
čilo, a žena mu žalosno slijegala ramenima: 

»Šta ćemo sad? Nemamo novaca za bolnicu.« 

»Koliko to samo stoji!« 

»Na njega baš naišla zmija . . .« 

Dječak je u paničnom strahu motrio ta sku- 
pljena i ukočena lica. Titrala mu u svijesti ša- 
rena cvjetna livada, igra u mekoj zelenoj travi 
i ujed zmije, odvratnost i strah toga trena. I 
sav se taj film duboko usjekao u njegovu svi- 
jest. A brzo zatim, dok su njegovi skrbnici zdva- 
jali nad nepredviđenim slučajem, otrov je već 
znatno djelovao. U zadnji čas, kad je već bio 
ukočen od bola, odvežen je na seljačkim kolima 
u bolnicu, koja je bila trideset kilometara daleko. 
Tamo je ležao dugo vremena, prestrašen, uspla- 
hiren, ne snalazeći se. Samo jednoga dana, kad 
se samo za čas na prozoru pojavilo sunce i nje- 
mu se nekako razvedrilo lice, htio je da skoči 
sa kreveta. Sjetio se zelene livade i dugačke 
prašne seoske ceste. Htio je da u obijesnom trku 
poleti za leptirom, da se provaljuška po mekoj 
tratini. Ali — bolno ga stisi o u grudima, kad je 
otkrio, da je bez noge, da je pod pokrivačem 
samo jedna. 

Dječaka je jedino tješilo liječnikovo nasmi- 
jano lice: 

»Ja ću se, dijete, već za tebe pobrinuti. Dok 
ozdraviš.« 

Dolazio je i ujak, smrknut i zamišljen. 

»Ja mislim, da nije to trebalo,« govorio je 
doktoru. 

»Trebalo je!« 

»Da, oprostite, što to hoću reći. Vaše je uvijek 
samo — sijeci! To je najjednostavnije, molim 
lijepo.« 

»£ašto ste dječaka donijeli prekasno. Trebalo 
je odmah.« 

»Odmah? Dakle i ja sam tu nešto kriv?« 

»Dakako!« smješkao se doktor. 

»Pa dobro!« Ujak je u neprilici gladio brkove 
i capkao nogom. 

»Dobro, no zašto je moralo doći do te opera- 
cije? Zar je to baš moralo biti?« 

»Moralo je.« 

»A zašto? Što niste pustili? Šta vas briga . . .« 

»Dječak bi umro, dragi prijatelju.« 

»No! Ako bi mu se i to desilo. I onako nema 
roditelja. A ovako, šta ću s njim. Siromah- sam. 
Posao mi ide slabo. Imam i svoju djecu. Ono jest, 
znate, on je sin moje pokojne sestre, ali . . .« 

»Naći ćemo valjda neki izlaz. Budite već bez 
brige.« 

Ujak se čvrsto uhvatio za posljednje doktorove . 
riječi. Nada ga neka nadahnjivala iz njih. Vra- 
tio se kući mirniji. I vjerovao, da će se to sve 
skupa valjda odista nekako već riješiti. 

Ali dječak doskora došao kući. Dali su mu tek 
besplatnu kartu. I drvenu štaku. Skrbnici se iz- 
nenadiše mnogo. 

»Pa šta je kazao gospodin doktor?« 

»Ništa«. 

»Baš ništa nije rekao?« 

»Ovaj, jest, da moram ići kući, jer sam zdrav.« 

»I ništa više?« 

»Ne.« 

Zdvojnost zahvatila ujaka nakon toga. Bol- 
nički troškovi. Dječak bogalj. Šta sada. Posao 
mu daje samo najnužnije za život. 

»Ja ne znam,« govorio ženi, »ne znam, što ću! 
Trebalo bi ga dati nekud na zanat. Ali to ne ide. 
Zbilja, daj ti nešto predloži, ako znaš.« 

»Ja ne znam. Ali sestrino ti je dijete, smisli 
se.« 

»To je ono, to. Da nije toga . . .« 

Sve on ovo čuo. Slušao te razgovore često. 
Ujak je mrko gledao na njega, kako se vuče 
po kući. Odvagnuo bi mu svaki komadić hljeba, 
koji bi pojeo. Kao da je nosio u sebi neku zlu 
misao. A dječaka ovo boljelo. Oslabio još više, 
oči mu zamišljenije postaše. Spoznavao je su- 
višnost svog nepotpunog tijela. I odlazio da se 
negdje ponudi u posao. Ali gdje će se on zapo- 
sliti. Bez noge. Sa štakom. Mučno mu bilo, pro- 
šlo ljeto u šutnji i skrivenim suzama. 

Jučer mu rekli u kući: 

»Mi te ne možemo držati. Trošak nam činiš. 
Nađi si posao.« 

On nije odgovorio ništa. Suvišno je. Znali su 
oni, da je on posao tražio; znali su dobro, da 
mu je bilo sve uzalud. 

Danas je život tako blatan i štaka muklo bije 
u trošnu stazu. Dječak šapuće: 

»Ne ću se vratiti. Idem nekud . . .« 

A vjetar pretrči preko njega. 

Škripi kolni točak i umukne. Ode dalje. 



HRVATSKI KRALJ ZVONIMIR 

Slika u crkvi u Biskupiji kod Knina. Kralj Zvonimir je u narodnoj 
nošnji iz Vrlike 

Naslikao Josip Kljakovič 

Dječak kruto stišće usne. Oči mu suzne sjaju 
odlučnošću: 

»Idem, pa ću prositi komad kruha. Isprosit ću 
nekad toliko, da ću si moći kupiti harmoniku i 
tako prosjački poći kroz život.« 

Dugo stoji na raskršću. Gleda pred sebe. Raz- 
mišlja. Krene. 

Zvuk ga drvene štake prati: tak tak tak! 

Napete hlače 

O nekadašnjem predsjedniku Taftu, koji 
je bio poznat radi svoje neobične debljine, pri- 
čaju Amerikanci i ovu anegdotu. 

Kad Taftu bijaše sedam godina, kupi mu maj- 
ka kratke hlače, koje su se nakon prvog pra- 
nja jako suzile, tako da ih je mali debeljko 
i protiv svoje volje i uz mrmljanje jedva na- 
vukao na sebe. 

Ovako odjeven ode da se igra sa drugim dje- 
čacima, ali se nakon par časaka povrati i reče 
majci: 

»Mama, ja ne mogu tih hlača nositi, one su 
na meni napetije nego moja vlastita koža!« 

»Ludorija!« odgovori majka. »Na tebi ne 
može ništa biti napetije od tvoje kože.« 

»Ipak, ipak!« prigovori uporno mali debelj- 
ko. »Te su hlače napetije od moje kože. U svo- 
joj koži mogu sjesti, a da ne pukne, no u tim 
hlačama ne mogu.« 



Hrvatica majka uz kolijevku 


Prigodom godišnjice posve/e zavjetne crkve krvatskoga naroda 
kralju Zvonimiru u Biskupiji kod Knina 

Spjevao o. fra Ivan Menđušić 


Knin je bio prijestolnica hrvatskoga kralja Dimitra Zvo- 
nimira. U Biskupiji kod Knina bila je u doba tog slavnoga 
kralja podignuta bazilika, koja je od zuba vremena ka- 
snije srušena, te su joj samo temelji danas vidljivi. Dva 
pobožna i rodoljubna franjevca — o. Bernardin Topić, 
gvardijan u Kninu, i o. Ivo Menđušić, nekadanji kninski 
gvardijan — došli su na divnu misao, da se u Biskupiji 
iznova podigne crkva, pa da to bude spomen-crkva veli- 
kog hrvatskoga kralja Zvonimira. Prije nekoliko godina 
došao je o. Ivan Menđušić u Zagreb, da za tu misao po- 
radi u središtu hrvatskog naroda. Misao je naišla na ve- 
like simpatije. Ohrabren time otišao je o. Menđušić slav- 
nom hrvatskom kiparu Ivanu Mešt.oviću, da on dade idej- 
ni nacrt za tu hrvatsku spomen-crkvu, i slikaru Jozi Klja- 
ković, da je on svojim slikama ukrasi. Oba ta velika hr- 



0. fra IVAN MENĐUŠIĆ 

pjtsnik deseteračkih pjesama po uzoru guslara za narod. Na le- 
đima nosi narodnu torbu iz Vrlike, a u njoj su njegove 
narodne gusle 

vatska umjetnika prigrlila su tu misao, a rodoljubi Hrvati 
darovali su sredstava. Tako je prošle godine crkva u Bisku- 
piji bila dovršena i u rujnu 1938. uz veliko slavlje po hr- 
vatskome metropoliti posvećena. 0. Ivan Menđušić i o. Ber- 
nardin Topić dočekali su tako ostvarenje divne svoje za- 
misli, za koju im hrvatski narod mora biti haran. O. Men- 
đušić je mnogo truda uložio za propagandu te crkve. Na- 
pisao je o njoj i knjižicu u stihovima, kako treba obnoviti 
zadužbinu kralja Zvonimira, te je sebe tu nazvao »starac 
Prokop«. I iza dovršenja crkve o. Menđušić opjevava tu 
spomen-crkvu i ideje, koje su uz nju vezane. Tako je na- 
stala i ova pjesma o Hrvatici majci, koju evo u našem listu 
donosimo, kao dio veće zamišljene pjesme. 0. Menđušić 
umije lijepo stvarati stihove u narodnom desetercu i na- 
rodnom duhu, pa je milina čitati te njegove stihove. 


Sva blažena sretna i vesela, 
što poroda od svog srca ima, 
sjedi mlada Hrvatica majka 
uz kolijevku svoga sina Ranka: 
ljulju ljulja, pjesmom se zabavlja, 
pjesmu pjeva, Ranku je pripijeva: 
»Rasti, dijete, moj mileni cvijete, 
da hodimo, crkvu pohodimo, 
pozdravimo Mariju Djevicu, 
našu majku, našu odvjetnicu; 
zamolimo, od nje isprosimo, 
da nas primi pod svoje okrilje, 
pa zaštiti i moćno obrani 
od navala našijeh dušmana 
i dušmana roda hrvatskoga. 

Marija će prošnje uslišati, 
svoju pomoć Hrvatima dati, 
da izdrže i sretno pregaze 
kobne zlobne klance jadikovce, 
što prkose i na putu sto je, 
da ne dođu do slobode svoje. 

Hrvati su dobra djeca Njena, 
za čast Njenu sve učinit spremna, 
a Marija njima dobra majka, 
djecu čuva prevara i zamka. 

Pod okriljem dok Njezinim stoje, 
sigurna su, ništa se ne boje. 

Neka vijor, ama kakav duva, 
bez brige su, Marija ih čuva. 
Marijina ko se drži skuta, 
k cilju stiže, bezglavo ne luta. 

Rasti, dijete, srce iz njedara, 
rasti, pazi, obje oči moje, 
da nikakva posla ne počinješ, 
svetim križem dok se ne prikrižiš 
i srčano Bogu ne pomoliš. 

S Bogom, dijete, sve se lasno može, 
a bez Boga, nema, dijete, toga! 
Stoga vruće i svagdano moli, 
rod hrvatski patnjam’ da odoli, 
sve nedaće da jednom prestanu, 
bolji, ljepši da mu dani svanu, 
sam sa svojom da sudbinom vlada, 
naprijed kroči i više ne strada. 

Rasti, dijete, ptiću od sokola, 
da poletiš i jato sakupiš 
sve Hrvata, sivih sokolova, 
prokušanih vrsnih megdandžija, 
kojino će znati i hotjeti 
boj voditi, život žrtvovati, 
učuvaju da nam vjeru svetu 
i slobodu domovine zlatnu. 

Čuvat vjeru, branit domovinu — 
baština je to Hrvata stara, 
radi koje bjehu nagrađeni 
i predziđem kršćanstva nazvani. 

Pa na nama svi jesnim potomcima 
dužnost sveta iznad svega stoji: 
da čuvamo i da obranimo 
taj amanet sveti i viteški, 
kog namriješe, nama ostaviše 
pređi naši: djedi i pradjedi. 

Rasti, sinko, ponose i diko, 
rastom rasti i snagom se snaži, 
da te gledam sa vrsnicim’ tvojim, 
gdje se bacaš kamena s ramena, 
ne da krnjiš, nego da potvrdiš, 
što se priča, što se pripovijeda 
po svim selim’ na noćni jem prelim’ 
junačkome o koljenu tvome; 
kako djedi i tvoji pradjedi, 
otac, štrici i svi rodi jaci 
obdulje su prve odnosili 
u rvanju, u pleća hvatanju, 
u bacanju kamena s ramena, 
potezanju neslomljiva klipa 
i jahanju konja vilovita. 

Skočit skokom, vrči se s džilitom, 
ustrijeliti na koplju jabuku 
i s junacim’ kuke potegnut se: 
vrlo mila, ta im igra bila, 
na njima bi megdan ostavila. 

Takva sreća nek i tebe prati, 
da ne budu tebe prekarati, 
isporčetom roda tvoga zvati. 

Rasti, sine, majčino milinje, 
da te vidim i da ti se divim, 
kako raniš i volove goniš, 
da saoreš plodne podvornice, 
oranice i duboke dđce 
i zasiješ bjelicom pšenicom, 
nek je kući kruha izobila 
i podjela sirotinji gladnoj. 
Milostinja golu i ubogu 
pred Bogom je zadužbina vela: 
ko je dijeli s puta ne silazi, 
koji ravno na nebesa vodi. 

Stoga, sine, milo milovanje, 
ne prezrimo, nego pomozimo, 
kad nam bokci na vratima tuku 
i podjela na put Božji traže, 
da ublaže tešku suhotinju 
bosotinju, tijela golotinju. 
Stostrukim će Bog nam uzvratiti, 
svoj blagoslov u svemu nam dati. 
Rasti, sine, majčin kućeniče, 
da te gledam pa da se nagledam, 
na livadu kako kosce vodiš, 
kosce vodiš i kosce predvodiš, 
vrstan, vrijedan kano kosibaša. 
Takav ti je i tvoj babo bio: 
dok kosio, nije dopustio, 
da mu drugi oko noga švraba 
ljutim oštrim prekaljenim gvožđem; 


a kad mahć i travu obaro, 
u otkos je ne bi nikad slago, 
već bacao, daleko bacao 
do otkosa trećeg i četvrtog. 

Pa i tebi, milo moje dijete, 
dobri Bog će u pomoći biti, 
babu svoga posramiti ne ćeš 
nečovještvom niti nejunaštvom. 
Rasti, željo i majčina srećo, 
rasti brzo, u jedrinu daj se, 
da serdarsko odijelo krasno 
babe tvoga sada pokojnoga 
pristane ti duljinom, širinom, 
kano da ga krojač namijenio, 
izmjerio, o tebi skrojio. 

Pa kada se njime zaodjeneš, 

i s prvacim’ zborovati pođeš 

0 slobodi, sreći i napretku 
roda tvoga, roda hrvatskoga, 

ii kumuješ bratu prijatelju, 
rod i jaku ili netijaku, 

iT ma kome poznaniku svome 
pri krštenju ili na vjenčanju, 
zgledat će se čitava krajina, 
a diviti braća i družina 
tvome stasu i odijela krasu. 

Za ime te niko pitat ne će, 
ko si, što si, niti odakle si — 
to im kaže tijelo i odijelo; 
ipak drug će prišaptati drugu: 
Vuk od vuka, junak od junaka, 
kakva rađa Hrvatica majka! 
Rasti, rasti, sve moje uzdanje, 
sve uzdanje i kućni oslone, 
da zajahaš, krajinu obajkaš 

1 potražiš sebi vjernu ljubu, 
sebi ljubu, majci dobru drugu; 
povedeš je crkvi pred oltara, 
jedno drugom vjeru da zadava: 
vjerni biti, Boga se bojati, 
porod dobar, sretan i čeličan 
poroditi, rodu odgojiti. 

Amen, sine, u sto dobrih časa: 
sretno bilo na obadva svijeta, 
sretno bilo na vi jeke vjekova, 
sretno tebi, sretno rodu tvomu.« 
Tako majka pjesmom završava 

i s naukom svoj blagoslov dava 
dojenčetu, svome miljenčetu. 



Desno: CRKVA U BISKUPIJI KOD KNINA 
podignuta na spomen hrvatskoga kralja Zvonimira' u rujnu g. 1938. 

S IZCOZBE 

CIKO UN IH UMJETNICA 


U novom zagrebačkom Domu Likovnih Umjenosti bila je od 
3. rujna do 8. listopada vrlo zanimljiva izložba Kluba Likovnih 
Umjetnica. Hrvatske slikarice i kiparice stupile su tu pred nas 
u obilnom izboru svojih umjetničkih djela, da manifestiraju, 
kako i žena-umjetnica velik dio pridonosi izgradnji hrvatske 
umjetnosti. I doista smo se o tom na toj izložbi mogli osvjedo- 
čiti. Bilo je tu zastupano 26 umjetnica, i to 25 slikarica i 1 
kiparica. 

Prva izložbena dvorana (rotunda u prizemlju) bila je ispu- 
njena samim skulpturnim radovima Mile Vod. To je bio naj- 
ukusnije uređeni dio izložbe. U okrugu bila su poredana umjet- 
ničina djela u pročelju sa spomenikom Stjepana Radića, kojega 


vodogradnja 

Slika lijevo dolje: 

DUNDO PERO — Naslikala Cata Dujšin 






Naslikala Reska Šandor 

Slika desno gore; 

ŠVELJA — Naslikala Zdenka Ostović-Pexider-Srića 
tfedini dolje: 
slikala Anka Bestall 


je brončani odljevak postavljen u Petrinji. Uz taj je spomenik 
jedini drugi veliki kip tu bio kip bi. Nikole Tavilića, izrađen za 
crkve u Mariji Bistrici, Koprivnici i Somboru. Oba ta velika 
umjetničina djela pokazuju, kako je ona doista umjetnica veli- 
kih poteza, kako tvrdoj masi, kojom radi, umije dati profinjeni 
izražaj, uliti u nju mnogo života i sve zadahnuti toplinom i 
mekoćom. Njezin Radić je blag, dobar, prijazan, i kao da će 
sad-na progovoriti tihim, mirnim glasom, kako je on znao na- 
stupati, dok nije dao svom temperamentu punog maha. A nje- 
zin bi. Tavilić je pravi pravcati tip franjevca, i to franjevca iz 
onog miljea, u kojem je on glavno svoje sveto djelovanje pro- 
vodio, iz Bosne, živi ujak. Grli križ, koji je njegova jedina lju- 
bav, kako to kazuje njegov blagi, svetački zaneseni pogled. 
Noge mu obuhvaća oganj, ali taj kao da za nj ne postoji, on 
ga u svojem svetom zanosu ne ćuti, pa gledalac ima osjećaj, 
kao da će se Blaženik svaki čas izdići iz tog ognja i poletiti 
prema visinama. Cijelo njegovo svetačko biće odaje takvu jedno- 
stavnost duše, takvu profinjenost osjećaja, takvu prirođenost 
izražaja, da je malo kojem hrvatskom umjetniku uopće kod 
nas uspjelo stvoriti tako izrazit svetački kip, za koji imaš osje- 
ćaj, da ti je prirodno blizak, da je naš. Poznato je, da je Mila 
Vod izradila za Mariju Bistricu i kip bi. Marka Križevčanina i 
da će tako izraditi i kipove drugih svetih Hrvata, pa bi crkve po 
hrvatskim gradovima trebale da se zainteresiraju za te kipove. 

(Nastavak na str. 554) 


HITAC U TAMI 

ROMAN 0 TAJNI JEDNOG UMORSTVA — NAPISALA ANA HRUŠKA — PREVODI V. S 


Međuto bi Hartvig jedva bio miran, kad bi 
bio slutio, da njegova »sjena« nije spavala, 
nego da je sakrivena šumskim stablima sve vi- 
djela . . . 

Došavši kući napisao je Hartvig dva pisma. 
Jedno kratko majoru pl. Marchstattenu, u ko- 
jemu ga je zamolio, da ga posjeti u pisarni, a 
drugo dugo Sereni pl. Elc, u kojemu joj je op- 
širno pisao o susretu s Lidijom i o svojim bo- 
jaznima te je usrdno molio, da se zauzme za 
prijateljicu. 

Ova je pisma pisao na pisaćem stolu u pisarni 
i ostavio na njemu zatvorena i frankirana, da 
ih sutradan pošalje na poštu. 

Dok je uzimao iz ladice papir, marke i ostalo, 
opazio je, da je red, koji je inače ondje vla- 
dao, poremećen. Pisma su ležala porazbacana i 
pojedini predmeti nijesu bili na svojim mjesti- 
ma. Isprva nije tome posvećivao pažnje, ali kad 
je zatim prispio u svoj privatan stan, iznenada 
mu je sinula misao: nered ondje u pisaćem stolu 
mogla je za njegova odsustva prouzročiti samo 
tuđa ruka! Nikakav tat, posve stalno nikakav 
tat, ali . . . 

Krv mu je udarila u glavu: nijesu ga samo 
motrili, nego su mu potajno pretražili i pre- 
tince! Možda su tražili oružje, kojim je navod- 
no ubio prijatelja...? 

Ili su možda tragali za ljubavnim pismima 
nesrećne Lidije, koju je upravo vidio poreme- 
ćena uma? 

Dosada nepoznato gnušanje gušilo ga u grlu. 
Zar smo došli tako daleko? 

Neka samo tragaju i uhodare za njim! On 
nema što da krije! 

XI. 

Serena je primila Hartvigovo pismo i, nakon 
što ga je pročitala, odlučila, da posjeti Lidiju 
Holcman. Žurno se odjenula i htjela izići iz sobe, 
kad li je unišao njen otac. 

»Ah, ti izlaziš, Sereno,« on će, »ja sam te 
upravo htio pozvati, da sa mnom pođeš u po- 
sjete dragim prijateljima. Zar ti se tako žuri?« 

»Htjela sam upravo izvršiti jedan posjet, ali to 
mogu učiniti i poslije podne. Kuda ćeš?« 

»Pogodi! Iznenadit ćeš se. Pomisli, ko je do- 
šao danas ujutro?« 

»Ko?« 

»Mister Camptree i njegov sin Cecil, koje smo 
upoznali onamo preko kod tvog ujka i zatim vi- 
djeli u Parizu, gdje smo s njima proveli neko-, 
liko lijepih sedmica.« 

»Tako?« ona će nimalo začuđeno. »Camptree- 
ovi su ovdje?« 

»Da. Zar se tome veseliš?« 

»Iskreno rečeno — ne, oče!« 

Pukovnik je pomno promatrao svoje nokte. 

»Žao mi je, drago dijete, jer ćemo domalo biti 

prisiljeni, da mnogo vremena provedemo zajed- 
no s Camptreeovima.« 

»Prisiljeni . . .?« 

»Da, ti to sama moraš uvidjeti! Oni su došli 
ovamo radi nas . . .« 

»Mi ih nijesmo zvali, da dođu ovamo. Došli 
su sami na svoju vlastitu odgovornost!« 

»Možda nije baš tako, draga Sereno! Ti ćeš 
se sjećati, da smo onomadne u Parizu govorili, 
da ćemo zajedno posjetiti Rim . . .« 

»Pri čemu sam ti odmah jasno izjavila, da ni- 
kada ne ću na tom putovanju učestvovati u dru- 
štvu mistera Camptreeovih! Već sam u Parizu 
bila sita njihova društva. Uostalom nasitila sam 
se za dugo vremena putovanja!« 

»Šteta! Mister Camptree došao je ovamo upra- 
vo za to. Iskreno ti priznajem, da bih rado s nji- 
ma pošao. Oni su mi neobično simpatični.« 

»Ali meni nijesu.« 

»Tome se doista čudim! Mladi Camptree sja- 
jan je mladić, iskusan u svemu i, kako sam čuo, 
pred njim leži lijepa budućnost. On je čovjek, 
koga bih htio imati za zeta.« 

»Isključeno! Uostalom čudim ti se, oče. Kad 
sam ti izjavila, da će moj muž biti Hartvig Hen- 
ter, nekao si, da Hartvig nije plemić i da zato ne 
može doći u obzir. A sada — i Cecil Camptree 
nije plemenitog roda!« 

»Dakako, ali on će ti ipak moći pružiti odličan 
položaj, koji svojoj kući želim prije svega. 
Camptree važi politički toliko, da ga već sada 
spominju kao budućeg kandidata za predsjedni- 
čku stolicu.« 

»Žao mi je, što ti na to moram kazati, da me 
malo poznaješ, ako misliš, da ćes me predobiti 
s takvim stvarima. Priprosta sreća uz muža, 
koji me ljubi i razumije, je sve, što od života 
tražim, a ujedno je i najviše, što želim postići.« 

Pukovniku se namrčilo čelo. 

»I ti još uvijek misliš na onog kukavca i lovca 
za mirazom . . .« 

»Hartvig Henter nije takav! On zasluži dosta, 
pa će me moći uzdržavati. Ni najmanje ne ra- 
čuna s novcem, koji ću jednom dobiti. Naprotiv, 
već sama misao na to neizmjerno mu je mučna. 
Najradije bi me uzeo, kad bih bila siromašna kao 
crkveni miš. I u tome se mi dobro razumijemo, 
oče, jer i meni nije ništa stalo do novca. Zadrži 
ga i razdijeli, kome hoćeš. Samo nikad nemoj ni 
pomisliti, da dolazi u obzir za mene i Hartviga! 
Novac bi samo uprljao našu ljubav.« 

»On doista znade, kako treba postupati s ma- 
lenom glupom djevojčicom. Sad se više i ne radi 
o tome, nego samo o činjenici, da je ovaj čo- 
vjek danas pod ružnom sumnjom, da ga je jav- 
nost već osudila. On dakle ne može više doći u 
obzir kao prosilac tvoje ruke! Žao mi je, što ti 
on sam toga nije rekao, Sereno! Nemoguća mi 
je i sama pomisao, da bi ti mogla još misliti na 

čovjeka, koji je bio ljubavnik druge žene i radi 
nje postao ubica!« 

»To je prosta kleveta, oče! Hartvig nije ni- 
kada bio Lidijin ljubavnik i s ubistvom jadnog 
Holcmana ima upravo toliko posla kao ti ili ja!« 

»Tako! To kaže on! O tome se ne trebamo 
prepirati. Ako ne ćeš meni da vjeruješ, naučit će 
te već budućnost. Čuo sam, da Hartvig Henter ne 
će dugo biti na slobodi. Ostavimo to! Što je 
s našim posjetom kod Camptreeovih?« 

»Spremna sam, ako ti je moja pratnja poželj- 
na. Jasno je, da ću s gospodom biti prijazna, ali 
te molim, da iz toga ne praviš nikakve zaključke, 
koji se nikada ne će ispuniti.« 

Pukovnik se šutke naklonio. Dok je Serena 
uzimala krzno, zapitao je ravnodušno: 

»Koga si htjela posjetiti?« 

Serena je časak pričekala s odgovorom. Zatim 
je, držeći se one, da je istina uvijek bolja od 
laži, mirno odgovorila: 

»Htjela sam posjetiti Lidiju Holcman, jer sam 
čula, da je bolesna.« 

Pukovnik, koji je već bio otvorio vrata, po- 
novo ih je zatvorio i brzo se okrenuo. 

»Jesam li čuo dobro? Htjela si k Lidiji Holc- 
man, premda znaš, da toga ne želim?« 

»Da, oče. Tvoju sam želju, premda je nepra- 
vedna, poštovala, jer se radilo o želji mog oca. 
Ali sada, kad je Lidija bolesna i kad me treba, ne 
mogu se na tu želju više obazirati.« 

»Tako! I ti još imaš odvažnosti, da mi to u 
brk kažeš?« 

»Zar bi ti bilo milije, da sam kazala laž?« 

U pukovnikovim je očima bješnjela oluja. 
Svladao se teškom mukom. 

»A odakle znaš, da je Lidija Holcman bolesna 
i da baš tebe treba?« 

»Od Harviga Hentera. On mi je pisao.« 

»Što?« sad je nenadano' bijes provalio u 
pukovniku, da je nagonski pograbio naslon naj- 
bliže stolice. »Što — i ti dopisuješ s tim čovje- 
kom? I to ... to doznajem ja nuzgredice?« 

Iz njegovih je očiju bljesnulo ledeno svijetlo 
i lijepo iskićen naslon stolice, za koji je malo 
prije zahvatio kao za kakvo sredstvo za umire- 
nje, raspao se pod njegovom rukom u komade. 
Zatim je stolicu bacio u kut. 

Serena, koja ovakovu provalu bijesa nije do- 
živjela prvi put, problijedila je doduše, ali je 
ipak ostala mirna. 

»Dragi oče, ti griješiš. Pismo, koje mi je u toj 
stvari pisao Hartvig, je prvo i jedino, kojb sam 
primila od njega. On sam ne može posjetiti Li- 
diju, koja je, čini se, oboljela živčano, pa je 
zato mene zamolio, da se zauzmem za nju. I to 
je tako naravno i samo po sebi razumljivo.« 

Govorila je, kao i uvijek dosada, mirno i nje- 
žno, što nije ostalo bez učinka na oca. Usprkos 
toga je rekao pukovnik: 

»Ako ti sada ozbiljno zabranim svaki ponovni 
saobraćaj s tom oklevetanom ženom?« 

»Ti toga ne ćeš učiniti, dragi oče. Prvo, ja više 
nijesam dijete, kome se može zapovijedati, i dru- 
go: ti posve dobro znadeš, da se ovdje radi o 


dužnosti, koju ću i protiv tvoje zapovijedi izvr- 
šiti. Ne sili me dakle na neposlušnost.« 

Pukovnik je šutke promatrao svoju kćer. Srdž- 
ba i bol borile se u njegovu pogledu. Zatim se 
okrenuo na odlazak. 

Serena je pošla za njim. 

»Oče, zar ne ćemo u posjet ka Camptreeovi- 
ma?« 

»Ne! Idi, kamo hoćeš . . . prošla me volja za 
posjete!« odgovori joj on. 

Časak nakon toga bila je sama. I sad se na 
nježnom nevinom lišcu odrazile bol i žalost, koje 
je ovaj razgovor izazvao u njenoj nutrinji. 

XII. 

Silas Hempel je već preko dva tjedna stanovao 
kod pazikuće Roznera u vili Holcman, a da se ni- 
šta novo nije dogodilo u suši. 

Noći su prolazile u nenarušenu miru. I što je 
taj mir dulje trajao, detektiv je bio sve nervoz- 
niji. Zar je ubica konačno našao ono, što je 
tražio ili je potragu za onim radi opasnosti na- 
pustio? 

Da li je još' uopće ovdje ili je pobjegao? 

Sve sama pitanja, koja su neprestano mučila 
Hempela. I odgovora im nije mogao naći. I nje- 
gova ispitivanja u hotelima, gostionama i panzio- 
nima ostala su bez uspjeha. 

Silas se tresao od nestrpljivosti. Mislio je na 
svoje drugove, koji su se već davno vratili u Beč, 
zastiđeno je mislio na razgovore s policijskim 
komesarom Heidingerom, kojemu se ne će usu- 
diti stupiti pred oči, ako mu ne pođe za rukom 
razjasniti Holcmanov slučaj. 

Mučen od takvih misli ležao je jedne noći bez 
sna u postelji i u mislima još jedamput prošao 
točku po točku . sve dosada utvrđene činjenice i 
zaključke. 

Je li pogriješio? Ili je loše kalkulirao? Ne! 
Uvijek je došao do istih zaključaka. Misli Silasa 
Hempela su stale. Nešto... posve lagan, jedva 
čujan šum izvana ih je prekinuo . . . 

Ležao je posvema bez daha, uši je naćulio i — 
vjerovao, da se prevario. Ništa se nije micalo. 
Ni svijetla, ni signala, ni glasa . . . 

Stoj — eto opet! Ovog puta jasnije. Neki 
šum kao kad netko oprezno tura ključ u ključa- 
nicu. Izvan kuće? U kući? Silas toga nije mo- 
gao razaznati. Opet šum. Ovoga puta, kao da 
se vrata oprezno otvaraju. I sad je detektiv bio 
posve siguran, da je to bilo u kući samoj. 

Navukao je odijelo. Zatim je revolver metnuo 
u džep i uzevši lampu pošao u čarapama u su- 
sjednu sobu, da probudi Roznera. 

»Gospodine Rozneru, otvorite, netko je u kući! 
Dođite za mnom, ali bez cipela i posve tiho! Ne 
zaboravite revolvera!« 

Pazikuća se odmah probudio. Prestrašeno je 1 
skočio iz kreveta i stao se žurno odijevati. 

Međutim je Silas bez buke otvorio dvorišna 
vrata i nestao. 

Tama i hladan vjetar dočekali ga u dvorištu. 
Ali odozgo, gdje su stepenice završavale u pred- 


vorju prvoga sprata, liznuo je trak svijetla. Silas 
je znao, da je u tom predvorju bio ulaz u Holc- 
manov stan. 

Dok je lagano uzlazio stepenicama, ponovo je 
čuo, da se pomiču vrata, ovog puta gore u pred- 
soblju. U isto vrijeme nestao je trak svijetla. 
Noćni nametnik je dakle morao unići u stan, koji 
je bio zatvoren posebnim vratima. Ova vrata su 
imala dvije ključanice: običnu i drugu veoma 
kompliciranu, izum Holcmana, s posebice izrađe- 
nim ključem. Obje su ključanice bile zatvorene. 
Ključanica, koju je pokojni kućedomaćina izra- 
dio za svoj privatni stan, mogla se otvoriti samo 
ključem, koji je bio za to izrađen. Od Roznera 
je detektiv doznao također, da su bila izrađena 
samo dva ključa: jedan je imala gospođa Lidija, 
a drugi je bio u Roznerovu svežnju, koji je uvi- 
jek nosio sa sobom. 

Kako je onda nametnik mogao bez daljnjega 
otvoriti vrata? 

Pazikuća je međutim tiho došao za njim, i ta- 
ko su obojica zajedno stupili na gornju stepe- 
nicu. 

Silas je svojom lampom rasvijetlio stubište i 
vrata od stana. Vrata su bila otvorena! Predso- 
blje je bilo tamno, ali s desne je strane kroz isto 
tako otvorena sobna vrata dopirao slabašan trak 
svijetla. 

Hempel i Rozner slijedili su taj slabašan trak 
u sobu, odakle je dopirao. Iz ove sobe vodila su 
vrata u negdašnju zajedničku spavaonicu brač- 
nog para. I ovdje su vrata bila otvorena. Pogled, 
koji se obojici kroz njih pružio, bio je tako ne- 


očekivan i neobičan, da su samo s mukom ugu- 
šili u sebi glas iznenađenja. 

Provalnik, koga su slijedili tako oprezno, nije 
naime bio muškarac, nego žena, i to nitko drugi 
nego li gospođa Lidija sama! U kutu prilično 
velike sobe stajao je visok i uzak ormarić s pre- 
tincima prastarog oblika. Pred njim je stajala 
gospođa Lidija u svojoj crnoj haljini s udovič- 
kim velom i premetala po svih šest pretinaca, 
koji su bili otvoreni. Električno svijetlo u sobi 
je bilo zapaljeno, a osim toga je na pobočnom 
stolčiću stajala zapaljena lojanica bez svijeć- 
njaka, zataknuta naprosto u praznu posudu za 
cvijeće. 

Ono, što je Silasa Hempela na prvi pogled naj- 
neobičnije dirnulo, bilo je držanje mlade udo- 
vice. U njenim je kretnjama bilo nešto automat- 
sko, u pogledu nešto ukočeno, odsutno, što se 
nikako nije podudaralo s njenim radnjama. 

Činilo se, da traži nešto, što se ne da naći, jer 
je od časa do časa uzdisala, i njeno je lice po- 
stajalo sve nemirnije. Naposljetku naslonila se 
kao iznemogla na ormarić, pri čemu je njeno 
lice poprimilo mučan i zdvojan izražaj. 

Nekoliko minuta kasnije zatvorila je pretince 
i spremila ključ u džep. Zatim je uzela lojanicu. 

Oba su muškarca začuđeno promatrala pona- 
šanje gospođe Lidije. Sad, kad se okrenula za 
odlazak, htio joj Rozner prići, da je pozdravi. 
Ali zapovjednički pogled Hempela prisili ga na 
šutnju. Detektiv se istodobno povukao u pred- 
soblje i ondje zaustavio u sjeni jednog ormara. 

(Nastavit će se.) 

Sve ostale skulpture Mile Vod na ovoj izložbi 
manjeg su formata i većinom iz terakota. Je- 
dino portret književnice Jagode Truhelke je iz 
bronce, a jedna nadgrobna ploča i poprsje se- 
ljačke mladenke iz sadre. Koliko je ljupkosti, 
života i finoće u tom poprsju mladenke! Kako 
je snažna zamisao skulpture, koju je ona na- 
zvala »Briga« i seljak vozi u kolima bolesnicu u 
grad 1 u bolnicu te spuštene glave u teškoj brizi 
stupa kraj svojih volova. Značajka je umjetno- 
sti Mile Vod, da ona voli prikazati male ljude, 
tipove iz malog svijeta i da ulijeva u svoje radove 
duboko socijalno osjećanje (»Prosjak«, »Pome- 
tač«, »Prodavač«, »Seljak« itd.). Divna je njena 
skulptura »Majka«, gdje majka uči dijete da se 
prekriži. Religiozni motivi zauzimaju u umjet- 
nosti Mile Vod uopće znatan dio. I što je glavno, 
ona svoj svojoj umjetnosti daje izrazitu moralnu 
notu za razliku od tolikih umjetnika, koji pod- 
liježu utjecaju mode na štetu morala. 

Od sviju slikarica na ovoj izložbi najjače se 
umjetnički ističu slike Zoe Borelli-Aače- 
vić (lijep, akvarel »Djeca« i uljena slika »Na 
sajmu« s narodnim nošnjama), Cate Dujšin 
(»Luka Sipan«, »Dundo Pero«), Reske Šan- 
ci o r (krasni pejsaži »Pogled sa .Sljemena«, »Še- 


stine u jeseni« s mnogo profinjenosti u umjet- 
ničkom izražaju i divnim skladom u kompoziciji 
i bojama), Elde Pišćanec (»Marija«, gdje 
je kao u viziji prikazan lik Majke Božje iznad 
kapelice), Naste Roje (»Popov toranj« i 
»Kamenita vrata« u ratundi uz skulpture Mile 
Vod), Mire Marochino (vedri pejsaži »Po- 
gled iz Remeta« i »Remete«), Anke Bestall 
(»Odmor«, »Dolazak Samoborca«), Z e n a i d e 
Bandur (fin ugođaj slike »Ukrcavanje morske 
soli«), Mire Klobučar (Portret G. V. K. kod 
čitanja knjige), Zdenke Ostović-Pexidr 
(zamišljena »Švelja«) i druge. Snažne su slike, 
gdje umjetnice motivom, kompozicijom i boja- 
ma daju maha profinjenosti i toplini ženske du- 
še, naprotiv osjeća se namještenost, gdje se po- 
kazuje nastojanje za tvrđim, muškaračkim po- 
tezima kista i načina obradbe, a neukusno dje- 
luje, kad žena samu ženskost profanira u raznim 
neukusnim aktovima. Da ta neukusnost bude još 
veća, baš su u vodiču izložbe reproducirani s po- 
sebnom sklonošću ti aktovi, kojih je na izložbi 
ipak najmanje bilo, ali su u vodiču najbrojnije 
zastupani. To je jedina osude vrijedna strana te 
izložbe, koja je pobudila inače veliku pažnju i 
koja zaslužuje dostojno priznanje. Dr J. A-ć. 

KNJIŽE V N / OSVRT 


Dr Margareta Csaba: NJEZI- 
NO PROLJEĆE, s predgovorom 
dra Tihomira -Totha, preveli i 
priredili Eugen Fabry i dr Stje- 
pan Kukolja, izdanje naklade 
»Fides«, Zagreb 1939., str. 162, 
cijena 15 Din, uvezano 25 Din. 
: — Ovakve knjige još nismo 
imali. Tu spisateljica-liječnica 
otvoreno bez velikog uvijanja 
raspravlja pred djevojkom pita- 
nja, koja se tiču njezina djevo- 
jaštva, njezine čestitosti, njezine 
valjanosti, njezine duše, njezina 
tijela, njezina srca, njezine sa- 
dašnjosti i budućnosti. Naći ćete 
tu zgodne misli o djevojačkoj 
preranoj udaji, o djevojačkim 
prjateljstvima, o ženskom špor- 
tu, o djevojkama na kupališnim 
plažama, o ženskim cipelama, o 
materinstvu, o ženskom pušenju, 

0 tjelesnoj i duševnoj kozmeti- 
ci, o knjigama, koje djevojke 
čitaju, o flirtu, o plesu, o kuri 
za mršavljenje i o mnoštvu dru- 
gih stvari, koje treba da zna 
djevojka. Dobra i vrijedna je to 
knjiga, ali je ipak treba s nekim 
oprezom davati djevojkama u 
ruke, osobito ako se radi o mla- 
đima. 

Antun Matasović: BARTOL I 
BARA, seljački roman, izdala 
Knjižnica Dobrih Romana, knji- 
ga 83., Zagreb 1939., str. 160, 
knjižarska cijena Din 30. — (za 
pretplatnike 20 Din). — Ovo je 
jedan davno očekivani i još dav- 
nije željeni roman, koji otkriva 
svu ljepotu i sve jade jedne obi- 
čne seljačke ljubavi, jednog se- 
ljačkog mukotrpnog braka. Sve 
je tu tako jednostavno, tako 
vjerno ispripovijedano, te upra- 
vo kao da gledaš, kako se pred 
tvojim očima razvija život jedne 
seljačke kuće, u kojoj se suko- 
bljuju ljubav i mržnja, dobrota 

1 zloća, prijaznost i zavist, te ka- 
ko se zameću konflikti, koji se 
rješavaju bez velikih tragičnih 
potresa. Piščeva posebna sklo- 
nost, da obrađuje pitanje ubi- 
janja nerođene djece, dolazi i 
tu do izražaja. Cijeli je taj ro- 
man građen više s idiličkim ne- 
go s dramatskim sadržajem, ali 
ostavlja u čitaočevoj duši ne- 
obično pozitivan dojam i želju, 


da sazna u dalnjem jednom ro- 
manu, što je bilo s Dukom, koji 
u ovom romanu stupa pred nas 
kao rođeno a neželjeno dijete, 
te se život s njim pobacuje kao 
s loptom. Pisac to obećaj e i dru- 
gom romanu, koji sprema. 

KARTUZIJA I KARTUZIJANCI 
— zove se knjiga, koja nam u 
sjajnoj opremi, na luksuznom 
papiru i s obiljem od 106 slika 
u bakrotisku prikazuje posta- 
nak, život i smisao kartuzijan- 
skog reda s osobitim obzirom 
na Pleterje u Sloveniji, gdje taj 
red ima svoj čuveni samostan. 
Uzeti tu knjigu u ruke te je li- 
stati i pregledavati velik je uži- 
tak, a čitati tu knjigu znači otva- 
ranje novih vidokruga i nepozna- 
tih ljepota svetog života. Zato 
tu knjigu preporučamo svakom, 
tko želi znati nešto i o 1 j epoti 
života, o kojem nema ni prave 
slutnje. 

O. dr Ante Crnica: NAŠA GO- 
SPA OD ZDRAVLJA, kritički 
prikaz štovanja Gospe od Zdra- 
vlja i njezina svetišta u Splitu, 
Šibenik 1939., str. 700. — Ne- 
obično opsežna ta knjiga, ka- 
kvih se malo pojavljuje kod nas, 
opisuje povijest i značenje je- 
dnog svetišta Majke Božje, koje 
nije tako općenito poznato i ci- 
jenjeno, kao što su neka druga 
Marijina svetišta kod nas. A ipak 
koliko je zanimljivih prošlih do- 
gađaja opleteno oko toga sveti- 
šta, te nam ga čine bliskim i dra- 
gim. Ujedno je ta knjiga povi- 
jest franjevačkog samostana u 
Splitu na Dobrom, gdje je sje- 
dište provincije Presv. Otkupi- 
telja. Neka i ta knjiga naiđe na 
pažnju kod mnogih, osobito kod 
onih, koji uživaju u otkrivanju 
kulturno-vjerske hrvatske povi- 
jesti. 

Marko Vunić: POVIJEST SVI- 
JETA, stari i novi vijek, izdalo 
Jeronimsko Književno Društvo, 
Zagreb 1939., str. 132, cijena 10 
Din. — Treba pozdraviti misao, 
da se izda kratka pučka opća po- 
vijest. Tog teškog se zadatka la- 
tio pisac ove knjige i mora se 
priznati, da ga vrlo praktički i 

zgodno rješava. U posebnim 
člancima daje pregled povijesti 
pojedinih naroda starog vijeka, 
a zatim isto tako srednjeg vije- 
ka. Upoznajemo tu fizionomiju, 
dušu i historijsku ulogu svih važ- 
nijih naroda. U starom su vijeku 
osobito istaknuti Grci i Rimljani. 
U srednjem je vijeku pisac dao 
zornu sliku Evrope u tisuću go- 
dina od propasti rimskog car- 
stva do pobjede Turske na Mo- 
hačkom polju g. 1526. Osobito 
je zanimljiv dio o slavenskim na- 
rodima, jer je to, koliko znamo, 
prva hrvatska knjiga o općoj 
povijesti, u kojoj se iznosi i po- 
vijest Slovaka, Uprajinaca i Lu- 
žičana uz ostale slavenske naro- 
de. Dakle tu je prvi put posve- 
ćena pažnja doista svim slaven- 
skim narodima. Ujedno je tu prvi 
put u jednoj hrvatskoj povijes- 
noj knjizi prikazana i povijest 
Irske, koja je inače redovito po- 
miješana s engleskom poviješću. 
Te i mnoge druge zanimljivosti 
otkriva ova knjiga, koja je lijepo 
napisana te zaslužuje, da se nađe 
u svakoj kući. 


Hruatsfto Književno Društvo 
sv. Denonima 

daje svojim članovi ma za 

g. 1940. ove lijepe i neobi- 
čno jeftine knjige: 

TROJKA: 

1. DANICA, kalendar. 

Cijena 10 d., za članove 8 d. 

2. MAJČIN GRIJEH, pripovijesti 
od Branka Klarića. 

3. PRAVNI ŽIVOT NA SELU, upu- 
te suca dr M. Lehpamera. 

3 knjige 15 dinara. 

PETORKA: 

1. — 3. kao gore. 

4. BARTOL I BARA, seljački ro- 
man od A. Matasovića. 

5. HRVATSKA UVIJEK KATOLI- 
ČKA, dolazi iz hrv. povijesti od 
J. Kocijanića. 

5 knjiga za 25 dinara 
DEVETORKA: 

1. — 5. kao gore. 

6. NEVENI, pjesme nadbiskupa dr 
I. Ev. Šarića. 

7. POVIJEST SVIJETA od prof. 
M. Vunića. 

8. CVIJEĆE I UKRASNO BILJE 
od prof. Stj. Gotvalda. 

9. DANI SPASENJA (II. dio pučke 
liturgike) od D. Kukalja. 

9 knjiga za 50 dinara 

Dob ar te k 

Juha od luka. Nareži 2 velike gla- 
vice luka i pirjaj na masti, da lijepo 
požuti. Zatim posoli, nalij vode i pro- 
kuhaj. Tada procijedi kroz cjedilo ili 
sito, dodaj malo bibera i nalij šalicu 
mlijeka sa žlicom brašna te provrij. 
Na koncu zamuti u juhu žumanjak. 
Ponudi s prženim žemljinim kockama. 

Juha od kruha. Namoči tvrdoga kru- 
ha, (koji si čuvala na . čistome mje- 
stu) u hladnoj vodi, posoli, dodaj ma- 
lo kima, komadić svježeg maslaca i 
kuhaj. Zatim razmuti kruh, procijedi 
juhu kroz sito, zamuti mlijeka sa žu- 
manjkom, a možeš dodati i malo če- 
šnjaka i pirjanog luka. 


Kuhinjski kalendar 

Listopad 

Nedjelja 

8 

Objed: Juha od kosti i zelenjal 
sa žličnjacima od grisa. Punjena te- 1 
leća prsa s pečenim krumpirima i sa- 
latom od paprike, luka i rajčice. Na- 
dišci s orasima. Grožđe. 

Večera: Pašteta od mesa. 

Ponedj. 

9 

Objed: Juha od gljiva s prženim 
kockama od žemlje. iBugarski papri- 
kaš. (Cezner-Andrić »Domaćica u ku- 
hinji« str. 27.). 

Večera: Krumpirača (Žganci od 
krumpira) s makom. 

Utorak 

IO 

Objed: Juha od celera. Teleća 
jetra i kaša od krumpira. Voće. 

Veće r a: Kruh s maslacem i me- 
dom. 

Srijeda 

11 

Objed: Juha od luka. Krpice s 
kupusom. 

Večera: Špinat s jajima. 

Četvrtak 

12 

Objed: Govedska juha s kocka- 
ma od moždana. Govedina s rižom 
i umakom od češnjaka. Grožđe. 
Večera: Drobljenac sa salatom. 

Petak 

13 

Objed: Juha od rajčica sa žlič- 
njacima. Okrugljice sa šljivama. 
Večera: Kiselo mlijeko. 

Subota 

14 

Objed: Juha od kruha. Turski 
kotleti. Smokve ili kruške. 

Večera: čevapčići s lukom. 

Nedjelja 

15 

Objed: Juha od raznog mesa. Pe- 
čena guska š pirjanim kupusom. Pr- 
žene jabuke u tijestu od palačinka. 
Večera: Što je ostalo od objeda. 

Ponedj. 

16 

Ob jed: »Dugački« paprikaš. (Ce- 
zner-Andrić »Domaćica u kuhinji« str. 
8.). Savijača sa sirom. 

Večera: Žganci u mlijeku. 

Utorak 

17 

O b jed: Juha od kupusa. Punjene 
rajčice s kajganom. Voće. 

Večera: Rezanci s makom. 


Teleća jetra. Operi jetra i metni ih 
na nekoliko sati u hladno mlijeko. 
Zatim ih ostruži, provuci slaninom, 
metni u šerpu, gdje si na maslacu 
pirjala zelen'je i luk. U tom pirjaj sve 
skupa dalje, dok jetra ne omekšaju. 
Tada jetra posoli, prilij malo bijelog 
vina, zapraši brašnom pa dobro pro- 
kuhani sok na koncu procijedi. 

Turski kotleti. Stuci kotlete i speci 
te na njih naspi riže pomiješane s 
narezanom zelenom paprikom i sve 
skupa pirjaj. Zatim dodaj odozgo na- 
rezanih rajčica, koje si prije prepir- 
jala, i malo onog soka od kotleta. 

Punjene rajčice. Rajčice razreži po 
polovini, sok izvadi i ostavi ih, da 
stoji. Načini dotle smjesu od samlje- 
venog mesa, pobiberi, posoli i pomi- 
ješaj s 1 jajetom. Polovice rajčica na- 
puni tom smjesom, pospi žemljinim 
mrvicama i speci na masti. Na kraju 
dodaj sok od rajčica te ih u njemu 
pirjaj. S. A. 

/ 

Kućni savjet 

O valjanom loženju. Treba nasto- 
jati, da se sa što manje goriva posti- 
gle što više topline. Zato gorivo mo- 
ra u prvom redu biti suho. Osim toga 
ne smije biti previše hladno. Ne valja 
drva i ugljen nositi iz podruma (ili 
drvarnice) u sobu pa odmah metati 
u peć Najprije treba da stoji u pro- 
storiji s umjerenom toplinom. Mno- 
ge domaćice krivo misle, da se sobe, 
koje se manje zrače, da se ne bi pre- 
više ohladile, lakše i brže ugriju, ne- 
go sobe, koje se mnogo zrače. To je 
mišljenje krivo. Baš je obratno isti- 
na: što je soba bolje prozračena, to 
će se brže i bolje ugrijati, jer se či- 
sti zrak brže ugrije nego pokvareni. 
Zato treba sobe i kod najveće zime 
uvijek prije grijanja dobro prozračiti. 

Kako ćeš postupati s cvijećem sada 
u jeseni? To je važno, da zna svaka 
domaćica, jer svaka goji cvijeće ili u 
vrtu ili oko kuće ili u sobi. Upute o 
tom daje nova knjiga »Cvijeće i ukra- 
sno bilje«, koju je napisao naš dugo- 
godišnji suradnik prof. Stjepan Got- 
vald. Izašla je među novim izvanred- 
nim jeronimskim izdanjima za godi- 
nu 1940. Tu knjigu dobiva, tko kupi 
cjelokupnu seriju od 9 jeronimskih 
knjiga za ukupnu cijenu od 50 dina- 
ra. Skoro toliko bi stajala sama ta 
knjiga o cvijeću, da je gdje drugdje 
izašla. Zato zacijelo ne će nijedna do- 
maćica propustiti priliku, da eto s tom 
za nju tako važnom i vrijednom knji- 
gom za tako nisku cijenu dobije ni- 
šta manje nego devet knjiga. S. A. 

Priugotavljanje voćnog soka hlad- 
nim načinom. Svaka domaćica može 
sebi prirediti izvrstan voćni sok na 
ovaj način: Uzmi na tri litre jagoda 
ili malina, ili ribiza, ili kupina, ili 
posve zrelih trešanja bez koštica, dvi- 
je litre vode i 40 grama vinske kise- 
line. Vinska se kiselina rastopi u vo- 
di, pa se s njom polije voće, a posu- 
da se dobro zatvori. Poslije 24 sata 
procijedi se voće kroz čistu krpu, do- 

daje se soku malo pomalo sitnog še- 
ćera. Na svakih 100 grama soka 100 
grama šećera, pa se to neprestano 
miješa. Zatim se ostavi 24 sata na mi- 
ru u čvrsto zatvorenoj posudi. Na- 
kon toga pretoči se čisti sok sa ta- 
loga. Sok se pretoči u boce, otvor se 
poveže krpom; a boce se metnu u hla- 
dni podrum. Na taj se način bolje sa- 
čuva miris i finoća soka, bolje negoli 
kuhanjem. Pošto smo soku dometnuli 
puno šećera, za to ne trebamo kuhati 
sok. Sok, pomiješan sa običnom vo- 
dom, ali još bolje sa Selterovom, iz- 
vrsno je sredstvo protiv naprezanja, 
razdraženosti i umornosti. Osim toga 
može se upotrebiti za umaku pudinga 
i t. d. 

Izvrstan medeni liker. U pola litre 
finog alkohola metne se po 1 dkg. 
pelina, matičnjaka, prstenka i papre- 
ne metvice. A da liker dobije poseban 
tek, dodaj mu zelenih oraha, ili na- 
rančine kore, ili borovnice, ili čega 
drugoga. Sve ćemo to ostaviti par da- 
na na suncu. Sad ćemo V 2 kg vrca- 
nog meda rastopiti u jedn'oj litri to- 
ple vode. Voda ne smije biti prevruća, 
jer bi se tim izgubile ljekovite sasto- 
jine meda. Sve se to smiješa, dobro 
promućka i ostavi na miru, dok se 
ne izbistri. Čim se je liker izbistrio, 
odmah se može piti. Nu tko želi imati 
bolji i ljepši liker, taj neka sve to 
ostavi na miru nekoliko dana, a za- 
tim neka ga filtrira kroz papir za 
filtriranje. Ako tko želi slabiji liker, 
taj neka uzme manje alkohola. 

Dobar voćni ocat. Dobar se voćni 
ocat pravi ovako: Često nalazimo u 
kućanstvu koru od oguljenih jabuka 
ili krušaka, prijesne ostatke iza uku- 
hanog voća, voća palog sa voćaka 
itd. Sve se ovo očisti, zdrobi, ili isje- 
cka na sitne komadiće, te se upotrebi 
za pravljenje octa. Metne se u posu- 
du, nalije se vrućom vodom tako, da 
voda bude povrh voća, te se stavi na 
toplo mjesto. Tu se ukiseli za 6 — 8 
nedjelja. Ako tome dodamo malo do- 
bre rakije, onda ćemo dobiti jači ocat. 
Kad opazimo da je ocat kiseo, onda 
ćemo ga pretočiti u boce. Boce ćemo 
čvrsto začepiti i spremiti na hladno 
mjesto. Nu ako tko želi da za jednu 
nedjelju dana dobije dobar ocat, taj 
neka na % 1 vina doda 1 /z 1 destilirane 
vode i 75 grama isjeckane posve cr- 
ne kore od friškoga kruha. Sve se 
ovo smiješa u boci, a ova metne na 
toplo mjesto. Poslije osam dana pre- 
toči se, zatvori čvrsto i stavi u smoč- 
nicu. 

Jaja za zimu. Jaja iznesena mjeseca 
kolovoza, rujna i listopada najbolja 
su za zimu za to, jer se dadu najduže 
održati u dobrom stanju. Samo ta ja- 
ja treba da su donesena sa sela. Za 
vrijeme žetve, i još neko vrijeme iza 
toga, nalaze koke na selu puno zrnja 
od žitarica i drugih biljaka. Pa baš 
to zrnje, vele da je uzrokom što se 
jaja manje kvare od onih jaja, koje 
su koke iznesle po gradovima; jer se 
po gradovima hrane koke više sa ko- 
jekakvim otpacima bilja i raznog jela, 
a manje zrnjem. Uostalom jaja za zi- 
mu treba staviti u krečnu vodu ili u 
vodeno staklo, pa se i tako mogu 
dobro održati cijele zime. /. S. 




Naš saradnik Ivo Kolin 
pobrinuo se opet da razve- 
seli naše male čitače nari- 
savši za njih novu pripovi- 
jest u stripovima o trim ze- 
čićima. Tri zečića su pozna- 
ta lica malim čitačima »Obi- 
telji«. To su oni isti zečići, 
o kojima smo strip u na- 
stavcima donosili u prošlo- 
godišnjoj »Obitelji«. 

Ova naša nova pripovi- 
jest o trim zečićima zove se 
»BLAGO KRALJA SALO- 
MONA«. U njoj zečići nisu 

više mala d jeca, ko ja će za 
to što se udalje od majke, 
biti kažnjena. Oni ovdje na- 
stupaju kao junaci i brani- 
telji pravice te će simpatije 
malih čitatelja biti na nji- 
hovoj strani. 

Zato treba svi da pomnji- 
vo čitaju ovu pripovijest, 
koja će izlaziti u novom če- 
tvrtgodištu »Obitelji«. U 
svakom broju bit će po tri 
niza slika. Nadamo se, da 
će tri zečića zabaviti osim 
djece još i odrasle čitatelje. 

MOŽDA. Ona: »Ovaj Mirko 
je ipak samo posve nevjerojatni 
prostak. Jučer sam s njim raz- 
govarala, a on je tri puta zijev- 
nuo za vrijeme mog pričanja«. 

O n: »A znaš li ti sigurno, da 
je zijevnuo?« 

Ona: »Hm! Kako to misliš?« 

O n: »No, možda je tri puta 
jamo pokušao, da i on nešto 
kaže.« 

MALO TEŠKO. A: »Kako bi 
si čovjek najbolje osigurao ka- 
pital?« 

B.: »Sagradite kuću!« 

A.: »Je ... A gdje da nabavim 
novac?« 

TOČNO. Učitelj pokazuje 
djeci u školi izdjevenoga kosa i 
zapita: »Matek, da li ti znaš, ka- 
kva je to ptica? . . .« 

Matek: »Znam — mrtva!« 

ČUDNA LOGIKA. Žena (mu- 
žu): »Došao je krojač s raču- 
nom; treba nužno novaca, jer i 
on mora platiti svoje dugove.« 

Muž: »Ah, to je zgodno! Pra- 
vi čovjek dugove i onda si za- 
mišlja, da ću mu ih ja platiti!« 

VJERONAUK. Kateheta: 
»Znadeš li ti, Perica, tko je to, 

tko sve vidi i čuje što radimo, 
a znade i što mislimo?« 

Perica: »To je moja teta. 
Jer ona uvijek sve zna!« 

LJUBAV i REALNOST. On: 
»Ako me ne uslišate, skončat ću 
jednostavno svoj jadni život! 

Ona: »A hoćete li se barem 
prije pobrinuti, da onda moj 
brat dobije vaše mjesto?« 

ČUDAN RAČUN. Ona: »No, 
dakle! Koliko godina, mislite, da 
ja imam?« 

O n: »Hm! ... Po vašem uzra- 
stu vi bi već mogla imati osam- 
naest godina, sudeći po licu šes- 
naest, a sudeći po očima četr- 
naest . . .« 

Ona: »No! Dakle?« 

O n: »Dakle: To sve zajedno 
čini četrdeset i osam!« 

LETEĆI DUG. A.: »Stalno se 
tužite, kako vam loše ide i kako 
ne možete plaćati svoje dugove, 
a jučer sam doznao, da ste si 
kupili čak i aeroplan . . .« 

B.: »Pa valjda ne mislite, da 
sam ga i platio! To je sada moj 
— leteći dug.« 

MEĐU SUSJEDAMA. Prva: 
»Vaš muž je noćas prilično ka- 
sno došao kući!« 

Druga: »Zar ste ga i vi 
čuli?« 

Prva: »Njega ne, ali — vas.« 



Najveća katolička tvrtka glazbala u državi 


Umjetno vezenje i klinika čarapa 

,,EUKA“ 

Petrinjska ulica br. 2 preko puta 
Zagrebačkog Magazina 

Važno za modne salone 
i za cij. dame 

Po najnovijim modelima izrađuje- 
mo sve vrste vezenja na opravama 

Modnim salonima naročiti popust 


GRAĐEVNI LIMAR 1 UVODITELJ VO- 
DOVODA TE POPRAVLJAČ PLINSKIH 
AUTOMATA 

JOSIP HOIČ, ZAGREB 

Zvonimirova ul. 28 — Telefon 24-019 

Preporuča se za sve limarske i vodovodne 
radnje i popravke kao na pr. kupaone, 
klosete, umivaonike, te sve ostale poslo- 
ve. koji u tu struku zasijecaju. Sve radnje 
izvodim najsolidnije u najkraćem roku uz 
najumjerenije cijene. Tražite ponude. 


Prva zagrebačka umjetna ljeva- 
ona zvonova, nadgrobnih ukra- 
sa, umjetnina i kovina 

RUDOLF KREBELJ 

ZAGREB 

Srebrnička 5, iz Nove ceste 120 
Izrađujem brončane nadgrobne 
svjetiljke uz umjerene cijene. Zvo- 
na izrađujem iz stare zvonovine 
Za zvona jamčim 10 godina 


Dobrijan u zoološkom vrtu 



Danas kao za okladu Stari Jumbo nema mira, . Na čiku je sumnja pala, Tad kišobran svoj dohvati, 

sjede čika pred ogradu. iz košare voće dira. gospa čudno gledat stala. Dobrijana njime mlati. 


llustrovani tjednik . Obitelj " stoji 3 Din po broju. Pretplata 30 Din na trt mjeseca, za inozemstvo 4 dolara godišnje. Pretplata se plaća unaprijed 
Rukopisi se ne vraćaju. .Obitelj" izdaje Konzorcij kuća Dobre Štampe. Za izdavača i uredništvo' odgovara Dr Josip Andrić, glavni urednik . Obitelil" 
Zagreb, Trenkova 1. Adresa uredništva i uprave .Obitelji": Zagreb, Trg Kralja Tomislava 21 ■ Telefon 54-17. Ček. rač. pošt. šted. br. 33.536 

.Obitelj" se tiska u Tiskari Narodnih Novina u Zagreba. 



Ručni rad 


Kućni kaput za 
gospodina 

Za izvedbu ovoga kaputa po- 
trebno nam je 750 grama pete- 
ronitne vune u zagasito žutoj 
boji, 2 igle broj 1. 

Cijeli je kaput pleten pravo 
s prave strane, krivo s krive, u 
kvadratima. 1 r e d: 9 očica žu- 
tih, 1 očica modra, 9 očica žu- 
tih, 1 očica zelena i t. d.; 2 red 
i dalje svaki 2: sve žutom bo- 
jom; tako kroz 19 redova. Svi 
neparni redovi kao prvi. Dvade- 
seti red: 1 očica žuta, 1 očica mo- 
dra, 1 žuta, 1 modra i t. d. — 
21 red kao 1 red. — 40 red: 1 
očica žuta, 1 očica zelena, 1 oči- 
ca, žuta, 1 zelena i t. d. 

PREDNJA DESNA POLOVI- 
CA. Načinimo 75 očica. Dodamo 
na rubu naprijed pet puta po 1 
očicu u svakom drugom redu. Na 
drugom kraju ovakih 4 cm do- 
damo po 1 očicu. Kada smo na- 
činili 50 cm duljine, pletemo 10 
krajnih očica (vidi shemu), koje 
završimo u 3 puta. Dalje plete- 
mo ostale očice. Završimo naj- 
prije 10 očica odjednom, 9 pu- 
ta po 1 očicu u razmaku od je- 
dnog reda. Na 67 cm odozdo do- 
damo 10 puta po 1 očicu u raz- 
maku od 1 cm. S one strane oko 
vrata ćemo iza 50 cm odozdo 
oduzimati 20 puta po 1 očicu u 
razmacima od 1 cm. 

NA LIJEVOJ PREDNJOJ 
STRANI ćemo 25 cm od početka 
načiniti prvu rupu za gumb, dru- 
ge dvije u razmacima od 10 cm. 

LEĐA. Načinimo 85 očica. Ple- 
temo ravno 34 cm. Sa svake stra- 


Križaljka 

Složio Bekil, Zagreb 


Vodoravno: 1. eksploziv, 
6. šaljivdija, 8. protivno od vo- 
doravno, 9. buna, sukob, 10. žen- 
sko ime (skraćeno!), 12. žensko 
i strano ime, 14. čas (bez h)J^kra- 
*j$ica za liječnički prepis, 16. ko- 
nac, 18. kradljivac, 19. stara mje- 

nost (tud.), 11. vrst knjiž. djela 
(množ.), 13. poznata titula (pa- 
dež), 17. soba, teret, 18. stari no- 
vac, 20. rukovet, 22. papiga, 23. 
Gospina majka. 

Rješenje treba poslati do 25. 
o. mj. Medu odgonetače podije- 
lit će se 20 lijepih knjiga. 

Rješenje i nagrade 

IZ BR. 29-30 

Vodoravno: 1. Gita, 5. 
spor, 9. ukop, 10. » . . . Rabi«, 
11. Bakar, 12. Tom, 13. tabela, 
15. ti, 16. kamiš, 18. B. Z., 20. 
ore, 21. zelen, 23. lama, 24. vu- 
na, 25. opak, 26. Odak. — Oko- 
mito: 1. guba, 2. Skar, 3. tok, 

4. Apati, 5. S. R., 6. pater, 7. 
obol, 8. rima, 14. Biševo, 15. 

(strah, 16. kolo, 17. Arap, 18. be- 
na, 19. znak, 22. lud. 

Po 5 romana dobili su O. Na- 
čić iz P. i M. Opičić iz K. Po 2 
knjige: Č. Katky i Rubignoni iz 

5. Po 1 knjigu: V. Kraljić iz Spli- 
ta, A. Fabijanić i zP., B. Stefan- 
čić iz Zagreba, B. Kaloper iz V., 
A. Peranić iz St. N. i D Tomić iz 
Zagreba. 


ra. *>i koliko stane na vile, 24. 
ledina, zo. papiga. 

Okomito: 1. strana, 2. bog 
ljubavi (padež), 3. srok, 4. stu- 
dirati, 5. isto što i 18. vod., 6. dio 
zemlje, 7. zanesenost, pretjera- 
ne dodajemo 13 puta po 1 očicu 
u razmacima od 1.50 cm. Za iz- 
rez rukava oduzimamo 1 1 puta 
po 1 očicu u svakom drugom re- 
du. Na 65 cm duljine dodamo 5 
puta po 1 očicu u razmacima od 
1 cm. Na 70 cm. završavamo 15 
puta po 2 očice u razmacima od 

1 reda. 

DESNI RUKAV. Načinimo 50 
očica. Pletemo ravno 6 cm. — 20 
očica ostavimo da čekaju i onda 
ih pletemo ravno 6 cm. Sada ple- 
temo sve očice zajedno dalje. 
Tako smo načinili izrez na do- 
njem dijelu rukava. Nastavimo 
dalje dodavajući po 1 očicu sa 
svake strane u razmacima od 3.5 
cm. Kad imamo 54 cm duljine, 
radimo 35 očica od kojih s lije- 
ve strane oduzimamo po 1 očicu 
u svakom redu. Uzmemo opet 
posao i oduzimamo s desne stra- 


Ljepotu, dobrotu i tragediju divne nl- 
banske djevojke Lule iznosi roman 

koji za Vas stoji samo 20 Dinara 
Dobiva se kod uprave „Obitelji* * 1 


ne 5 očica, 20 puta po 1 očicu 
u svakom redu, i 20 puta po 1 
očicu u svakom drugom redu. 
Preostale očice završimo u je- 
danput. 

VELIKI DŽEP. Načinimo 34 
očice. Sa svake strane tri puta 
dodamo po 1 očicu u svakom 
drugom redu. Dalje pletemo rav- 
no. Kad imamo 22 cm završimo. 
Drugi džep načinimo isto. 

POJAS. Načinimo 70 očica i 
pletemo 20 redova i završimo. 
Kada smo sve završili, sašijemo 
sve dijelove, na leđima u pojasu 
načinimo sa svake strane po tri 
nabora i pričvrstimo pojas. Na 
svakom rukavu gdje smo nači- 
nili prorez prišijemo 1 gumb. 
Naprijed na desnu polovicu pri- 
šijemo tri gumba za zakapčanje. 

Z. L. P. 

